CELEX: C2005/082/45
Language: sl
Date: 2005-04-02 00:00:00
Title: Zadeva C-68/05 P: Pritožba Koninklijke Coöperatie Cosun UA zoper sodbo Sodišča prve stopnje Evropskih skupnosti (peti senat) z dne 7. decembra 2004 v zadevi Koninklijke Coöperatie Cosun UA proti Komisiji Evropskih skupnosti, T-240/02, vložena dne 11. februarja 2005

2.4.2005   
            
            
               SL
            
            
               Uradni list Evropske unije
            
            
               C 82/22
            
         Pritožba Koninklijke Coöperatie Cosun UA zoper sodbo Sodišča prve stopnje Evropskih skupnosti (peti senat) z dne 7. decembra 2004 v zadevi Koninklijke Coöperatie Cosun UA proti Komisiji Evropskih skupnosti, T-240/02, vložena dne 11. februarja 2005
   (Zadeva C-68/05 P)
   (2005/C 82/45)
   Jezik postopka:nizozemščina
   Koninklijke Coöperatie Cosun UA, ki jo zastopata M. M. Slotboom in N. J. Helder, advocaten, je dne 11. februarja 2005 pred Sodiščem Evropskih skupnosti vložila pritožbo zoper sodbo Sodišča prve stopnje Evropskih skupnosti (peti senat) z dne 7. decembra 2004 v zadevi Koninklijke Coöperatie Cosun UA proti Komisiji Evropskih skupnosti, T-240/02.
   Pritožnik Sodišču predlaga, naj:
   
               —
            
            
               razveljavi izpodbijano sodbo;
            
         
               —
            
            
               dokončno odloči o sporu tako, da izpodbijano odločbo dokončno razglasi za nično;
            
         
               —
            
            
               podredno, vrne zadevo Sodišču prve stopnje;
            
         Komisiji Evropskih skupnosti naloži plačilo stroškov, ki so nastali v postopku na prvi stopnji in v postopku s pritožbo.
   Pritožbeni razlogi in bistvene navedbe
   Prvi pritožbeni razlog
   Kršitev prava Skupnosti, kolikor je Sodišče ugotovilo, da dajatev za neizvoženi sladkor C ni niti uvozna niti izvozna dajatev v smislu člena 13 Uredbe št. 1430/79.
   Drugi pritožbeni razlog, ki se uveljavlja podredno
   Sodišče prve stopnje je napačno presodilo, da se dajatev za neizvoženi sladkor C za namene uporabe Uredbe št. 1430/79 dejansko obravnava kot uvozna dajatev.
   Navedeni tožbeni razlog ima tri dele:
   
               A.
            
            
               Sodišče prve stopnje je napačno presodilo, da je treba dajatev za neizvoženi sladkor C obravnavati kot carino, saj naj bi imeli enak namen.
            
         
               B.
            
            
               Sodišče prve stopnje je napačno presodilo, da način odmere dajatve za neizvoženi sladkor C kaže na to, da je treba dajatev obravnavati kot carino.
            
         
               C.
            
            
               Sodišče prve stopnje je napačno presodilo, da način odmere zneska, ki ga je treba plačati, kaže na to, da je treba dajatev obravnavati kot carino.
            
         Tretji pritožbeni razlog, ki se uveljavlja podredno
   Pri presoji drugega in tretjega tožbenega razloga, ki ju je pritožnica podredno uveljavljala s tožbo, naj bi Sodišče prve stopnje kršilo pravo Skupnosti.
   Navedeni tožbeni razlog ima dva dela:
   
               A.
            
            
               Sodišče prve stopnje naj bi pri presoji drugega tožbenega razloga, ki ga je pritožnica uveljavljala s tožbo pred Sodiščem prve stopnje, prestopilo okvir spora.
            
         
               B.
            
            
               Sodišče prve stopnje naj bi nepravilno prezrlo tretji tožbeni razlog, ki ga je pritožnica uveljavljala podredno.
            
         Četrti pritožbeni razlog, ki se uveljavlja podredno
   Kršitev načel enakega obravnavanja, pravne varnosti in pravičnosti.